1. ΝΟΜΟΣ ΒΨΞΑ΄ της 23/27 Απρ. 1900 Περί εκπαιδεύσεως δημοσία δαπάνη τεσσάρων νέων εν γεωργικαίς, επιστημονικαίς, και πρακτικαίς σχολαίς της Εσπερίας. Κατηργήθη δια του: α)Νόμ. 246 της 20/26 Απρ. 1914 (ΦΕΚ Α΄ 111) περί αποστολής υποτρόφων προς σπουδήν της Γεωπονίας, Γεωργικής, Μηχανικής και Υδραυλικής και Μυρελαιοποιΐας. Εις εκτέλεσιν αυτού εξεδόθη το β)Β.Δ. 28/30 Μαΐου 1914 περί αποστολής εις Εσπερίαν υποτρόφων προς σπουδήν της Γεωπονίας κλπ. τροποποιηθέν δια του Β.Δ. 19/24 Νοεμ. 1918, Β.Δ. 29/31 Ιουλ. 1919 και Β.Δ. 14/14 Αυγ. 1919. Επηκολούθησαν οι: γ)Νόμ. 2688 της 8/18 Αυγ. 1921 περί καθορισμού των τροφείων των εν τη αλλοδαπή υποτρόφων του Υπουργείου Γεωργίας. δ)Νόμ. 2952 της 31 Ιουλ./1 Αυγ. 1922 περί αποστολής υποτρόφων εις αλλοδαπήν προς σπουδήν της Γεωργικής Μηχανικής. ε)Β.Δ. 9/12 Αυγ. 1922 περί αποστολής υποτρόφων εις την αλλοδαπήν προς σπουδήν της Γεωργικής Μηχανικής, τροποποιηθέν δια του Β.Δ. 16 Μαρτ./5 Απρ. 1923. ς)Νόμ. 4810 της 8/11 Ιουλ. 1930 περί εισαγωγής υποτρόφων του Κράτους εις την εν Θεσ/νίκη Αμερικανικήν, Γεωργικήν, και Βιομηχανικήν σχολήν και εις άλλας ιδιωτικάς γεωπονικάς σχολάς. ζ)Π.Δ. 21/27 Αυγ. 1930 περί τρόπου αποστολής υποτρόφων εις την εν Θεσ/νίκη Αμερικανικήν Σχολήν, τροποποιηθέν δια του Π.Δ. 11/17 Οκτ. 1930. 